चिकित्सालय के चबूतरे पर ही डिलीवरी
जननीसुरक्षा को लेकर बड़े-बड़े दावों की पोल खोलते हुए गुरुवार शाम को साढ़े 6 बजे करीब एक सहरिया प्रसूता महिला की डिलीवरी हॉस्पिटल कैंपस में ही एक चबूतरे पर हो गई। डॉक्टर के अनुसार हेपेटाइटिस बी पॉजिटिव होने के कारण प्रसूता को बारां रैफर किया था। बालदा निवासी प्रसूता संगीता (24) प|ी राजकुमार सहरिया ने बताया कि वह अपने पति के साथ चेकअप कराने के लिए गुरुवार शाम को 6 बजे केलवाड़ा चिकित्सालय आई थी, जहां नर्स सुनीता सहरिया ने उसका चेकअप किया। इसके बाद डॉक्टर ने बारां रैफर कर दिया। प्रसूता के अनुसार बारां जाने के लिए उसके पति ने उसकी सास पूर्व सरपंच संतोष सहरिया को बुलाने के लिए फोन किया। इस दौरान वह भी पति के पीछे-पीछे बाहर निकल आई। इसी दौरान उसके अचानक दर्द उठा और पास ही के चबूतरे पर वह लेट गई। प्रसूता के पति ने तुरंत चिकित्सालय स्टाफ को आवाज लगाई और वह दौड़कर पर्दे वगैरह लेकर आए और उन्होंने चबूतरे पर ही डिलीवरी करवा दी।
ऐसीहालत में रैफर किया ही क्यों
एमटीसीवार्ड में ड्यूटी पर तैनात नर्स ने ही प्रसूता का परीक्षण किया जो कि शायद सही रिपोर्ट डॉक्टर को नहीं दे सकी। दूसरा सवाल अगर डिलीवरी होने वाली थी तो डॉक्टर ने उसे रैफर ही क्यों किया था।
केलवाड़ा. चिकित्सालय कैंपस में सहरिया महिला की चबूतरे पर डिलीवरी करवाता हॉस्पिटल स्टाफ।
hin_Deva hin_Deva hin_Deva hin_Deva bho_Deva